Document ID: /roh_data/filtered/fineweb-2-filterrobots_roh.jsonl.gz/58659

La Biotecnologia, l'intelligenza artifiziala u la digitalisaziun, quellas tecnologias dinamicas sa sviluppan cun grond tempo. Ellas pussibiliteschan a nus d'ans optimar en las pli differentas modas e manieras. Saja quai, che nus utilisain l'agid da l'internet sin tut ils champs pussaivels, u per exempel l'agid da roboters ubain da la tecnologia genetica. Dentant n'è blera glieud betg u mo pauc infurmada davart quellas tecnologias ed innovaziuns. E d'intginas pon ins sa dumandar, schebain ellas èn moralmain ed eticamain giustifitgadas.
Il Museum per communicaziun a Berna less far attent a quel fatg. Quai fa el cun l'exposiziun «Super – Die zweite Schöpfung». In'exposiziun multifara ed er provocanta. I vegn era preschentà in novum: Scenas da teater sco part da l'exposiziun.
Vita e cretta guarda davos las culissas da «Super – Die zweite Schöpfung».